wannaphong/clean_thaiwikipedia huggingface dataset:
# สโมสรฟุตบอลอาเรมา
สโมสรฟุตบอลอาเรมา  เป็นสโมสรฟุตบอลอาชีพจากเมืองมาลัง จังหวัดชวาตะวันออก ประเทศอินโดนีเซีย เป็นสโมสรหนึ่งที่ประสบความสำเร็จและมีแฟนบอลเหนียวแน่นทีมหนึ่งในอินโดนีเซีย
# สตีฟ เดวิส
สตีฟ เดวิส  เกิดเมื่อวันที่ 22 สิงหาคม พ.ศ. 1957 เป็นอดีตนักสนุกเกอร์ชาวอังกฤษ เป็นที่รู้จักกันดีในช่วงยุค 1980 เมื่อเขาได้คว้าแชมป์ในเวิลด์แชมเปียนชิปถึง 6 สมัย และติดอันดับ 1 ของโลกใน 7 ฤดูกาล เขาเป็นที่จดจำในการแข่งขันเวิลด์แชมเปียน 1985 ในรอบชิงโดยเจอกับเดนนิส เทย์เลอร์ มีการบันทึกว่าได้ดึงดูดผู้ชมชาวอังกฤษกว่า 18.5 ล้านคนในระหว่างที่ชิงลูกดำกัน เขาได้รับการยกย่องอย่างกว้างขวางว่าเป็นหนึ่งในขวัญใจที่สุดและถูกมองว่าเป็นหนึ่งในผู้เล่นที่ยิ่งใหญ่ที่สุดตลอดกาล 

นอกจากการคว้าแชมป์ 6 สมัยแล้วเดวิสยังได้แชมป์รายการอื่นได้แก่แชมป์รายการมาสเตอส์ 3 สมัย แชมป์รายการยูเคแชมเปียนชิป 6 สมัย เขาได้แชมป์รายการเก็บคะแนนทั้งหมด 28 รายการ เป็นรองจากสตีเฟน เฮนดรีและได้เงินรางวัลมากกว่า 5,500,000 ปอนด์สเตอร์ลิง  เดวิสรวมเซนจูรีเบรกได้มากกว่า 350 ครั้ง รวมทั้งการทำแม็กซิมัมเบรกครั้งแรกในระหว่างการถ่ายทอดสดในปี 1982 ในช่วงฤดูกาลที่ 1987/1988 เขาเป็นคนแรกที่ได้ทริปเปิลคราวน์ที่คว้าแชมป์รายการใหญ่คือ ยูเคแชมเปียนชิป มาสเตอส์และเวิลด์แชมเปียนชิป รายการอื่นที่เขาประสบความสำเร็จได้แก่ แชมป์รายการเวิลด์ดับเบิลส์แชมเปียนชิป 4 สมัย ที่คู่กับ โทนี มีโอ และรายการเวิลด์ทีมคลาสสิก/เวิลด์คัพ 4 สมัยกับทีมอังกฤษ

เดวิสได้แชมป์โลกล่าสุดในปี 1989 และคว้าแชมป์รายการมาสเตอส์ในปี 1997 ซึ่งเป็นครั้งล่าสุดของเขาตอนอายุ 39 ปี แต่ยังคงแทงสนุกเกอร์อยู่โดยยังมีความสามารถในระดับสูง ในช่วงวัย 50 ปีเขามาถึงรอบสุดท้ายได้ในรายการยูเคแชมเปียนชิป 2005 ในวัย 48 ปี และยังติดอันดับท็อป 16 ในฤดูกาล 2007/2008 เขามาถึงก่อนรอบชิงในเวิลด์แชมเปียน 2010 ในวัย 52 ปี สถิติก่อนรอบชิงที่อายุมากที่สุดยังเป็นของ เอ็ดดี ชาร์ลตัน ในปี 1983 เขายังได้แชมป์รายการเวิลด์ซีเนียร์แชมเปียนชิป 2013

นอกจากสนุกเกอร์แล้ว เดวิสยังเข้าร่วมแข่งขันพูลโดยเฉพาะอย่างยิ่งการเล่นกับทีมยุโรปในมอสโคนีคัพ (Mosconi Cup) ระหว่างปี 1994 และ 2004 โดยช่วยให้ทีมคว้าแชมป์ในปี 1995 และ 2002 เขายังที่โดดเด่นในการเข้าร่วมแข่งขันไพ่โป๊กเกอร์โดยเข้าถึงรอบสุดท้ายในระหว่างถ่ายทอดสดหลายครั้ง ตั้งแต่ปี 1996 เขาไปเป็นผู้ประกาศเป็นครั้งคราวกับฟีนิกซ์เอฟเอ็ม (Phoenix FM) และเชี่ยวชาญในแนวเพลงโพรเกรสซิฟร็อกที่เกี่ยวกับอาร์ไอโอ (RIO) ซูล (Zeuhl) และดนตรีแบบแคนเทอร์เบอรี ในการเป็นผู้เล่นหมากรุกสากล เขาได้ร่วมเขียนสอนหนังสือหมากรุกกับเดวิด นอร์วูด อดีตประธานสหพันธ์หมากรุกแห่งอังกฤษ เขายังได้เขียนหนังสือเกี่ยวกับสนุกเกอร์หลายเล่มรวมถึงสามตำราด้วย เขาปรากฏตัวในรายการอังกฤษรวมทั้งรายการ ไอม์อะเซเลบริตี...เก็ตมีเอาต์ออฟเฮียร์ (I'm a Celebrity...Get Me Out of Here!) ในปี 2013 เขายังได้รับเครื่องราชอิสริยาภรณ์เอ็มบีอี (MBE) ในปี 1988 และ โอบีอี (OBE) ในปี 2001
# ไส้ติ่ง
ไส้ติ่ง  เป็นท่อตันเชื่อมต่อกับลำไส้ใหญ่ส่วนต้น (cecum หรือ caecum) ซึ่งเป็นส่วนที่มีรูปร่างคล้ายกระเป๋าของลำไส้ใหญ่ที่เชื่อมต่อกับลำไส้เล็ก

ชื่อ "vermiform" มากจากภาษาละติน แปลว่า "รูปตัวหนอน"

ไส้ติ่งพบได้ทั่วไปใน Euarchontoglires และมีวิวัฒนาการอย่างเป็นอิสระในสัตว์กลุ่ม diprotodont และ marsupials  ไส้ติ่งในสัตว์ต่างๆ จึงมีความแตกต่างกันอย่างมากทั้งด้านขนาดและรูปร่างSMITH, H. F., FISHER, R. E., EVERETT, M. L., THOMAS, A. D., RANDAL BOLLINGER, R. and PARKER, W. (2009), Comparative anatomy and phylogenetic distribution of the mammalian cecal appendix. Journal of Evolutionary Biology, 22: 1984–1999. doi: 10.1111/j.1420-9101.2009.01809.x 

 ในมนุษย์ 
ไส้ติ่งมีความยาวเฉลี่ย 11 ซม. (ขนาดที่พบได้อาจเป็น 2 ถึง 20 ซม.) เส้นผ่านศูนย์กลางของไส้ติ่งปกติอยู่ระหว่าง 7-8 มม. ไส้ติ่งที่ยาวที่สุดที่ถูกผ่าตัดออกมีความยาวถึง 26 ซม. พบในคนไข้จากโครเอเชีย.  

 อวัยวะที่ไม่ใช้งานแล้ว 
ไส้ติ่งเป็นส่วนหนึ่งของลำไส้ใหญ่ตอนต้นที่หดเล็กลงตามกระบวนการวิวัฒนาการ  ในบรรพบุรุษของมนุษย์ซึ่งเป็นสัตว์กินพืชลำไส้ใหญ่ส่วนนี้เป็นที่อาศัยของแบคทีเรียที่ช่วยย่อยเซลลูโลสที่พบในพืช 

การทำงานที่อาจเป็นไปได้
ระบบภูมิคุ้มกัน
นักวิทยาศาสตร์บางกลุ่มเสนอว่าไส้ติ่งอาจเป็นที่อาศัยของแบคทีเรียที่เป็นประโยชน์ต่อลำไส้ใหญ่ของมนุษย์Associated Press. "Scientists may have found appendix's purpose". MSNBC, 5 October 2007. Accessed 17 March 2009.

 โรค 

โรคที่พบได้บ่อยบริเวณไส้ติ่งได้แก่ไส้ติ่งอักเสบและเนื้องอก  มะเร็งไส้ติ่งพบได้ประมาณ 1 ใน 200 ของมะเร็งระบบทางเดินอาหาร
# พัก จู-ย็อง
พัก จู-ย็อง (; เกิด: 10 กรกฎาคม ค.ศ. 1985 ที่แทกู) เป็นนักฟุตบอลทีมชาติเกาหลีใต้ ตำแหน่งกองหน้า อดีตเคยเล่นให้กับอาร์เซนอล ในพรีเมียร์ลีก อังกฤษ

ต่อมาได้ย้ายไปอัชชะบาบ ในซาอุดีอาระเบีย โดยลงเล่นในลีกไปทั้งหมด 7 นัด ยิงได้ 1 ประตู ก่อนที่จะถูกสโมสรยกเลิกสัญญา หลังจากย้ายมาได้ไม่ถึงแค่ครึ่งปีด้วยซ้ำปืนพาดับ! ทีมซาอุฯแถลงยกเลิกสัญญาอดีตหอกปืนใหญ่

ชีวิตส่วนตัว จู-ย็อง นับถือศาสนาคริสต์ เมื่อแจกลายเซ็นให้แก่แฟน ๆ มักจะเขียนคำว่า  "Jesus Christ is the Lord" ไว้บนมุมขวาบนของกระดาษอีกด้วย
# รายพระนามพระมหากษัตริย์มอนเตเนโกร
เจ้าชายมุขนายกแห่งมอนเตเนโกร

พระสังฆราชมหานครที่มิได้สืบสายเลือด
วาวีลา (พระสังฆราชมหานครตั้งแต่ 1493) (1516–1520)
เจอร์มานที่ 2 (1520–1530)
พาฟเล (1530–1532)
วาสิลิเยที่ 1 (1532–1540)
นิโกดิม (1540)
โรมี (1540–1559)
มาคาริเย (1560–1561)
รูวิมที่ 1 (1561–1569)
ปาออมเยที่ 2 (1569–1579)
การาซิม (1575–1582)
เวนิยามิน (1582–1591)
นิกานอร์ และ สเตฟาน (1591–1593)
รูวิมที่ 2 (1593–1636)
มาร์ดาริเยที่ 1 (1639–1649)
วีซารีออนที่ 1 (1649–1659)
มาร์ดาริเยที่ 2 (1659–1673)
รูวิมที่ 3 (1673–1685)
วาสิลิเยที่ 2 (1685)
วีซารีออนที่ 2 (1685–1692)
ซาฟาที่ 1 (1694 – July 1696)

ราชวงศ์เปโตรวิช-นิเจกอส
 # พระรูป พระนาม เริ่มรัชกาล สิ้นสุดรัชกาล180pxดานิโลที่ 116701735280pxซาฟาที่ 217351782280pxวาสิลิเยที่ 317501766380pxปีเตอร์ที่ 117821830480pxปีเตอร์ที่ 218301851580pxดาเนียโลที่ 218511852

ราชรัฐมอนเตเนโกร
ราชวงศ์เปโตรวิช-นิเจกอส
 # พระรูป พระนาม เริ่มรัชกาล สิ้นสุดรัชกาล180pxดาเนียโลที่ 118521860280pxนิโคลาที่ 118601910

ราชอาณาจักรมอนเตเนโกร
ราชวงศ์เปโตรวิช-นิเจกอส
 # พระรูป พระนาม เริ่มรัชกาล สิ้นสุดรัชกาล180pxนิโคลาที่ 119101918

ผู้อ้างสิทธิ์ในพระราชบัลลังก์มอนเตเนโกร
ราชวงศ์เปโตรวิช-นิเจกอส
 # พระรูป พระนาม เริ่มรัชกาล สิ้นสุดรัชกาล180pxนิโคลาที่ 119181921280pxดาเนียโลที่ 219211921380pxไมเคิล192119864link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Nicholas%20II%20Petrovi%C4%87%20Njego%C5%A1%20and%20Dejan%20Stojanovic%20(cropped).jpg|131x131pxเจ้าชายนิโคลัส มกุฎราชกุมารแห่งมอนเตเนโกร1986ปัจจุบัน

ดูเพิ่ม
ประวัติศาสตร์มอนเตเนโกร
รายนามประธานาธิบดีแห่งมอนเตเนโกร
รายพระนามสมเด็จพระราชินีแห่งมอนเตเนโกร
# เปเอ็ซเอ็มเอ็ซ เมดัน
เปเอ็ซเอ็มเอ็ซ เมดัน  เป็นสโมสรฟุตบอลอาชีพจากเมืองเมดัน จังหวัดสุมาตราเหนือ ประเทศอินโดนีเซีย เปเอ็ซเอ็มเอ็ซ  ย่อมาจากวลี  แปลว่า "สโมสรฟุตบอลเมดันและพื้นที่ใกล้เคียง" เป็นหนึ่งในสโมสรที่ประสบความสำเร็จทีมหนึ่งในอินโดนีเซีย

แหล่งข้อมูลอื่น
ข้อมูลสโมสร   จาก IPL
ข้อมูลสโมสร   จาก ISL
# Library.nu
Library.nu หรือที่เคยรู้จักกันในนาม ebooksclub.org และ gigapedia.com, เป็นเว็บไซต์ยอดนิยมที่เชื่อมโยงไปยังแหล่งดาวน์โหลดหนังสือ ซึ่งถูกกล่าวหาว่าละเมิดลิขสิทธิ์และถูกปิดเมื่อวันที่ 15 กุมภาพันธ์ พ.ศ. 2555 ตามคำประกาศของการปิดเว็บไซต์กล่าวว่า library.nu มีลิงก์ไปยังหนังสืออิเล็กทรอนิกส์ราว 400,000 เล่มซึ่งสามารถเข้าถึงได้ฟรี มีผู้ใช้จำนวนมากทั่วโลก โดยเฉพาะในประเทศกำลังพัฒนาหรือประเทศโลกที่สามที่ไม่อาจเข้าถึงสื่อวิชาการที่มีราคาแพงได้ ด้วยเหตุนี้ สำนักพิมพ์ 17 แห่งจึงร่วมมือกันดำเนินคดีและขอคำสั่งคุ้มครองชั่วคราวจากศาลแห่งเมืองมิวนิก เพื่อปิดเว็บไซต์ดังกล่าว http://www.ft.com/cms/s/0/08c911d4-57f4-11e1-ae89-00144feabdc0.html#axzz1nCt6bKWxhttp://torrentfreak.com/book-publishers-shut-down-library-nu-and-ifile-it-120215/

อย่างไรก็ดี ยังเป็นที่ถกเถียงกันว่าศาลยอมรับฟังหลักฐานที่เคลือบแคลงในคดีดังกล่าว ไฟล์ส่วนใหญ่ที่ละเมิดลิขสิทธิ์ถูกเก็บอยู่ในเว็บไซต์ iFile.it ซึ่งได้ออกมาปฏิเสธความเชื่อมโยงกับ library.nu อย่างไรก็ดีตัวแทนของกลุ่มสำนักพิมพ์กล่าวว่า เจ้าของและผู้บริหารของ iFile.it มีรายชื่อเป็นผู้รับเงินบริจาคของ library.nu ผ่านทาง PayPalhttp://www.huffingtonpost.com/2012/02/15/librarynu-book-downloading-injunction_n_1280383.html

ชื่อโดเมน "library.nu" ถูกเพิกถอนโดยผู้ดูแล .nu เมื่อวันที่ 20 กุมภาพันธ์ พ.ศ. 2555 ปัจจุบันโดเมนเนม gigapedia.com ลิงก์ไปยังบทความ "The disappearing virtual library" โดย Christopher M. Kelty บนเว็บไซต์ aljazeera.com

จากบทความในหนังสือพิมพ์อังกฤษ Sunday Times พนักงานสอบสวนเชื่อว่า library.nu ดำเนินการโดยชาวไอริช ซึ่งอาจมาจาก Galway โดยมีที่ตั้งของเซฟเวอร์ใน Kiev เมืองหลวงของยูเครน"Irish-run website investigated over ebook piracy operation." Sunday Times [London, England] 18 Dec. 2011: 6. Academic OneFile. Web. 20 Dec. 2011.
# ตีนเป็ดน้ำ
ตีนเป็ดน้ำ หรือ ตีนเป็ดทะเล  มีชื่อเรียกอื่น ๆ อีกว่า  ตุม (กาญจนบุรี), พะเนียงน้ำ หรือ สั่งลา (กระบี่), มะตะกอ (มลายู-นราธิวาส)เป็นไม้ยืนต้นขนาดเล็กชนิดหนึ่ง นิยมปลูกเป็นไม้ประดับ มีลักษณะเป็นทรงพุ่มกลม ใบแน่น เป็นไม้ไม่ผลัดใบ มีน้ำยางสีขาว กลีบดอกมีความสวยงาม มีสีขาว เป็นไม้ที่ปลูกได้ง่าย ขึ้นได้ดี ต้องการแดดและความชื้นสูง สูงเต็มที่ประมาณ 12 เมตร มีการกระจายพันธุ์ตั้งแต่อนุทวีปอินเดียและเอเชียตะวันออกเฉียงใต้ และตอนใต้ของจีน พบจนถึงนิวแคลิโดเนีย มักขึ้นในป่าชายเลนหรือบริเวณที่เป็นพื้นที่ชุ่มน้ำบริเวณชายทะเลตีนเป็ดทะเล

ตีนเป็ดน้ำมีผลทรงกลม คล้ายผลส้ม มีสีเขียว แต่ทว่ามีพิษ รับประทานมากอาจทำให้เสียชีวิตได้ อีกทั้งยางก็มีพิษ ซึ่งสามารถใช้ประโยชน์ในการทำเป็นสารเคมีฆ่าเหาได้
# ไมโครซอฟท์ ซีเคียวริตี เอสเซนเชียล
ไมโครซอฟท์ ซีเคียวริตี เอสเซนเชียล (Microsoft Security Essentials: MSE) เป็นโปรแกรมป้องกันไวรัส สำหรับระบบปฏิบัติการไมโครซอฟท์ วินโดวส์ ซึ่งจะช่วยป้องกันภัยคุกคามในรูปแบบต่างๆกันของมัลแวร์ อาทิ ไวรัสคอมพิวเตอร์, สปายแวร์, รูตคิต และ ม้าโทรจัน (คอมพิวเตอร์) โดยตัว MSE นี้ จะรันบน วินโดวส์เอกซ์พี เซอร์วิสแพ็ค 2 , วินโดวส์วิสตา และ วินโดวส์ 7 เท่านั้น และจะไม่สามารถรันบน วินโดวส์ 8 ขึ้นไปได้ เพราะถูกแทนที่ด้วย Windows Defender
# เอเอฟซี วิมเบิลดัน
เอเอฟซี วิมเบิลดัน  เป็นสโมสรฟุตบอลอาชีพของอังกฤษ ตั้งอยู่ที่นอร์บิตัน ในเขตเทศบาลเมืองคิงสตัน อะพอน เทมส์ เทศมณฑลเกรเทอร์ลอนดอน  ปัจจุบันลงแข่งขันในระดับฟุตบอลลีกวัน (ระดับ 3 ของระบบลีกฟุตบอลอังกฤษ)

สโมสรมีสนามเหย้าคือสนามกีฬาคิงส์มีโดว์ (ใช้ชื่อสนามในการแข่งขันว่า เชอร์รี เร้ด เรคคอร์ดส์ สเตเดียม ตามชื่อค่ายเพลงผู้สนับสนุน) โดยใช้สนามเหย้าร่วมกับ สโมสรฟุตบอลคิงสโตเนียน ที่เล่นในระดับลีกสมัครเล่นอิสธ์เมียนพรีเมียร์ (ดิวิชัน 7)

สโมสรแห่งนี้ก่อตั้งเมื่อปี ค.ศ. 2002 โดยคริส สจ๊วร์ต ซึ่งเป็นแฟนคลับของสโมสรฟุตบอลวิมเบิลดัน  ได้รวมตัวกับแฟนคลับของวิมเบิลดันคนอื่นๆ ในการก่อตั้งสโมสรขึ้นมาใหม่ เพื่อเป็นการแสดงออกถึงการไม่เห็นด้วยที่สโมสรฟุตบอลวิมเบิลดัน ตัดสินใจย้ายถิ่นฐานไปยังเมืองมิลตัน คีนย์น ในมณฑลบักกิงแฮมเชอร์ และเปลี่ยนชื่อสโมสรเป็นมิลตัน คีย์น ดอนส์

หลังจากก่อตั้งสโมสร เอเอฟซี วิมเบิลดัน ได้เข้าร่วมเป็นหนึ่งในสมาชิกของสมาคมฟุตบอลแห่งลอนดอน และสมาคมฟุตบอลมณฑลเซอร์รีย์ จากนั้นเริ่มส่งทีมลงแข่งขันในระดับพรีเมียร์ ดิวิชัน ของ คอมไบด์ เคาน์ตีส์ ลีก (ดิวิชัน 9) ซึ่งเป็นลีกฟุตบอลสมัครเล่น และแม้จะไม่มีประวัติศาสตร์ที่ยาวนานเหมือนสโมสรอื่นๆ แต่เอเอฟซี วิมเบิลดัน กลับประสบความสำเร็จ ด้วยการได้เลื่อนชั้นถึง 5 ครั้งใน 9 ฤดูกาล

โดยในบลูสแควร์ พรีเมียร์ฤดูกาล 2010–11 สโมสรสามารถคว้าตำแหน่งรองแชมป์และเป็นผู้ชนะในการแข่งขันรอบเพลย์ออฟ จึงทำให้ได้เข้าร่วมฟุตบอลลีก ซึ่งเป็นการเล่นในระดับลีกอาชีพเป็นครั้งแรก โดยในฤดูกาล 2011-12 ได้ลงเล่นในฟุตบอลลีกทู 

ผลงานที่ดีที่สุดของสโมสรคือการได้อันดับ 15 ในฟุตบอลลีกวัน ฤดูกาล 2016–17

ตราสโมสรของ เอเอฟซี วิมเบิลดัน มีพื้นฐานมาจากตราของสโมสรฟุตบอลวิมเบิลดันที่ยุบไปก่อนหน้านี้ โดยรูปอินทรีสองหัวมาจากตราอาร์มของเขตปกครองวิมเบิลดัน ก่อนที่จะถูกรวมกับเทศมณฑลเกรเทอร์ลอนดอน

สถานะ
เอเอฟซี วิมเบิลดัน มีสถานะเป็นนิติบุคคลจดทะเบียนในชื่อ บริษัท เอเอฟซีดับบลิว จำกัด (มหาชน) ถือกรรมสิทธิ์โดยเดอะ ดอนส์ ทรัสต์ ซึ่งเป็นกองทุนรวมของแฟนบอล และถือหุ้นของสโมสรไว้ไม่ต่ำกว่า 75% 

ผู้เล่น

ผู้เล่นชุดปัจจุบัน

 (ยืมตัวจากมิลล์วอลล์)
 (ยืมตัวจากเรดิง)
 (ยืมตัวจากร็อตเธอร์แฮม ยูไนเต็ด)
 (กัปตันทีม)

 (ยืมตัวจากลูตัน ทาวน์)

 (ยืมตัวจากดองคัสเตอร์ โรเวอส์)

แหล่งข้อมูลอื่น
 

ว
ว
ว
หมวดหมู่:สโมสรฟุตบอลในลอนดอน
# ฟาบริซ มูอัมบา
ฟาบริซ มูอัมบา  เป็นอดีตนักฟุตบอลอาชีพ เกิดเมื่อวันที่ 6 เมษายน พ.ศ. 2531 ที่เมืองกินชาซา ประเทศซาอีร์ (สาธารณรัฐประชาธิปไตยคองโกในปัจจุบัน) อพยพมาอยู่ที่ประเทศอังกฤษขณะมีอายุ 11 ขวบ เข้าเป็นนักฟุตบอลในนามทีมเยาวชนของสโมสรฟุตบอลอาร์เซนอล เมื่อปี พ.ศ. 2545 หลังจากนั้นจึงเซ็นสัญญาเป็นนักฟุตบอลอาชีพกับสโมสรในปี พ.ศ. 2547 และต่อมาเล่นให้กับโบลตันวอนเดอเรอส์
นักเตะ ฟาบริซ มูอัมบา

มูอัมบา ตกเป็นข่าวดังไปทั่วโลกเมื่อเดือนมีนาคม พ.ศ. 2555 ขณะทำการแข่งขันฟุตบอลเอฟเอคัพรอบ 8 ทีมสุดท้าย มูอัมบาได้หมดสติขณะทำการแข่งขันในครึ่งแรกซึ่งยังผลให้ต้องหยุดการแข่งขันในครั้งนี้ไปโดยปริยาย และถูกส่งตัวไปทำการรักษาในห้องไอซียู ศูนย์โรคหัวใจ โรงพยาบาลทรวงอกลอนดอน"ฟาบริซ มูอัมบ้า" มิดฟิลด์โบลตั้น ยังอาการ"วิกฤต"หลังหัวใจหยุดเต้นกลางสนามระหว่างเกมเอฟเอคัพ จากนั้นเขาจึงประกาศเลิกเล่นฟุตบอลอาชีพตามคำแนะนำของแพทย์
# มาร์เทิน
มาร์เทิน หรือ หมาไม้  เป็นสัตว์เลี้ยงลูกด้วยนมกินเนื้อขนาดเล็กสกุลหนึ่ง ในวงศ์เพียงพอน (Mustelidae) อันเป็นวงศ์เดียวกับนาก, เพียงพอน, หมาหริ่ง และวุลเวอรีน ใช้ชื่อสกุลว่า Martes

มาร์เทิน มีรูปร่างโดยรวม คือ มีลำตัวเพรียวยาว ส่วนใบหน้าคลายกับสุนัข ใบหูมีขนาดกลมเล็ก หางยาวเป็นพวง มีอุ้งเท้าที่หนาและมีกรงเล็บที่แหลมคม ขนหนานุ่มมีสีขนที่หลากหลาย ตั้งแต่สีเหลืองจนถึงสีน้ำตาลเข้มจนถึงดำ แตกต่างไปกันตามชนิดและแต่ละภูมิภาคที่อาศัย มีขนาดลำตัวและน้ำหนักพอ ๆ กับแมว ปกติเป็นสัตว์ที่หากินและอาศัยเพียงลำพัง ยกเว้นในฤดูผสมพันธุ์

มาร์เทิน เป็นสัตว์ที่คล่องแคล่วว่องไวปราดเปรียว ส่วนมากมักหากินในเวลากลางคืน สามารถกินได้ทั้งพืชและสัตว์ ปีนต้นไม้ได้อย่างคล่องแคล่ว สามารถหากินได้ทั้งบนต้นไม้และพื้นดิน  

พบกระจายพันธุ์ตั้งแต่ทวีปอเมริกาเหนือ, ยุโรป, เอเชียเหนือ, ไซบีเรีย, เอเชียตะวันออก, ตอนใต้ของอินเดีย, เอเชียตะวันออกเฉียงใต้ สามารถปรับตัวให้เข้ากับภูมิประเทศที่หลากหลายได้ทั้งป่าดิบ, ป่าละเมาะ จนถึงชุมชนของมนุษย์ใกล้กับชายป่า Powell, Roger (1984). Macdonald, D.. ed. The Encyclopedia of Mammals. New York: Facts on File. pp. 118–119. ISBN 0-87196-871-1.

การจำแนก
Martes americana (Turton, 1806)    
Martes flavigula Boddaert, 1785    
Martes foina (Erxleben, 1777)   
Martes gwatkinsii (Horsfield, 1851)   
Martes martes (Linnaeus, 1758)   
Martes melampus (Wagner, 1840)   
Martes pennanti (Erxleben, 1777)    
Martes zibellina (Linnaeus, 1758)

มาร์เทิน เป็นสัตว์ที่มนุษย์ล่าเพื่อเอาขนและหนังมาทำเป็นเสื้อขนสัตว์ที่มีราคาแพงและมีค่า เช่นเดียวกับเพียงพอน ซึ่งเป็นสัตว์ในวงศ์เดียวกัน สำหรับในประเทศไทย พบเพียงชนิดเดียวเท่านั้น คือ หมาไม้ (M. flavigula) ซึ่งเป็นสัตว์ป่าคุ้มครอง บัญชีกำหนดปริมาณสัตว์ป่าคุ้มครองไว้ในครอบครอง  Marten
# ภาษาสัญลักษณ์ปีนัง
ภาษาสัญลักษณ์ปีนัง (Penang Sign Language) มีผู้ใช้ทั้งหมด 1,000 คน กำลังลดจำนวนลง เป็นภาษาสัญลักษณ์สำหรับคนหูหนวก เริ่มใช้เมื่อ พ.ศ. 2497 เป็นภาษาสัญลักษณ์ที่เกิดขึ้นนอกห้องเรียน การใช้งานเริ่มลดลงตั้งแต่ พ.ศ. 2513 เนื่องจากการแพร่หลายของภาษาสัญลักษณ์แบบอื่น แต่ก็ยังมีผู้ใช้กันอยู่ เข้าใจกันได้กับภาษาสัญลักษณ์มาเลเซีย

ภาษาสัญลักษณ์ปีนังเริ่มใช้เมื่อจัดตั้งโรงเรียนคนหูหนวกแห่งแรกในมลายาเมื่อ พ.ศ. 2497 นักเรียนหูหนวกมาเรียนเพื่อเรียนการออกเสียง แต่นักเรียนก็ได้กำหนดสัญลักษณ์เพื่อสื่อสารกัน ต่อมา ตัน เยป ได้เสนอที่จะกำหนดภาษาสัญลักษณ์ แต่ถูกรัฐบาลปฏิเสธ ต่อมา ใน พ.ศ. 2519 ฟรานเซส ปาร์สันได้เดินทางมายังกัวลาลัมเปอร์และได้พบกับ มหาธีร์ โมฮัมหมัด รัฐมนตรีว่าการกระทรวงศึกษาธิการในขณะนั้น ต่อมา มหาธีร์ โมฮัมหมัดได้สนับสนุนให้จัดทำภาษาสัญลักษณ์มาเลเซียตามแบบภาษาสัญลักษณ์สหรัฐอเมริกา
 อ้างอิง 
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

 แหล่งข้อมูลอื่น 
 TODAY article 
สัญลักษณ์ปีนัง
สัญลักษณ์ปีนัง
# อรการ จิวะเกียรติ
อรการ จิวะเกียรติ (ชื่อเล่น: กวาง) อดีตผู้ประกาศข่าวทางโมเดิร์นไนน์ทีวี, ทรูโฟร์ยู, ทีเอ็นเอ็น 16 และเนชั่นทีวี รวมถึงเป็นอดีตนักแสดงในสังกัดอาร์เอส

ประวัติ
อรการ จิวะเกียรติ เกิดเมื่อวันที่ 27 ตุลาคม พ.ศ. 2528 สำเร็จการศึกษาหลักสูตรเคมีวิศวกรรม จากคณะวิทยาศาสตร์ จุฬาลงกรณ์มหาวิทยาลัย และเป็นเชียร์ลีดเดอร์ของมหาวิทยาลัย เข้าสู่วงการบันเทิงจากประกวดโครงการ "สู่วันฟ้าใส" ที่จัดขึ้นโดยผลิตภัณฑ์โอเลย์ ได้รางวัลชนะเลิศ หลังจากนั้นได้เซ็นสัญญากับอาร์เอส และเล่นละคร 2+1 แกร่งเกินพิกัด เป็นเรื่องแรก รับบทเป็น เหมย คู่กับฟิล์ม - รัฐภูมิ โตคงทรัพย์ จึงทำให้แจ้งเกิดในวงการ และมีผลงานอื่น ๆ ตามมา  

หลังจากนั้นก็เริ่มสนใจในงานสายอื่นบ้าง กวางจึงลองสอบการเป็นผู้ประกาศข่าว ทำให้ผ่านการสอบและเข้าทำงานสายผู้ประกาศข่าวครั้งแรกทาง โมเดิร์นไนน์ทีวี หลังจากนั้นก็ย้ายมาเป็นผู้ประกาศข่าวทางทรูโฟร์ยู ทีเอ็นเอ็น 16 และเนชั่นทีวี ตามลำดับ

ผลงาน
ละคร
 2+1 แกร่งเกินพิกัด (2548) (ช่อง 9)  รับบท เหมย  คู่กับ ธันญ์ ธนากร
 ครั้งหนึ่งเมื่อเรารักกัน (2549) (ช่อง 3) รับบท   คู่กับ หลุยส์ สก๊อต
 รักเราไม่ไฮโซ (2549) (ช่อง 3) รับบทเป็น สาวิกา
 พี่ชาย (2549) (ช่อง 3) รับบทเป็น จิล คู่กับ ณภัทร ปัทมสิงห์ ณ อยุธยา
 ฉลาดเกมส์โกง (2563) (ช่องวัน) รับบทเป็น นักแสดงประกอบ

ผู้ประกาศข่าว

พิธีกร
 รายการ ฉันเกิดในแผ่นดินรัชกาลที่ ๙ ช่อง ทรูโฟร์ยู ทุกวันจันทร์ - พุธ เวลา 23.20 - 23.42 น.
 รายการ The Attitude คิดเปลี่ยนโลก ช่อง ทรูโฟร์ยู ทุกวันจันทร์ - ศุกร์ เวลา เวลา 21.20 - 23.25 น
 รายการ You Are My Fantasy แฟนฉันเป็นซุปตาร์ ช่อง ทรูโฟร์ยู ทุกวันจันทร์ เวลา 20.15 - 21.45 น

อดีตผู้ประกาศข่าว
 ผู้ประกาศข่าวทางช่องช่อง 9 เอ็มคอตเอชดี คู่กับ พิภู พุ่มแก้วกล้า 
 ผู้ประกาศข่าวเที่ยง ทางช่องช่อง 9 เอ็มคอตเอชดี 
 ข่าวรุ่งเช้า และ Smart News ข่าวเช้า คู่กับ โมไนย เย็นบุตร ทางช่อง ทรูโฟร์ยู 
 TNN ข่าวเย็น ทางช่องทีเอ็นเอ็น 16
 ผู้ประกาศข่าว Morning Nation ทางช่องเนชั่นทีวี คู่กับ พิภู พุ่มแก้วกล้า

รางวัล
 ประกวดโครงการสู่วันฟ้าใสกับผลิตภัณฑ์โอเลย์ (ชนะเลิศ)
# กลุ่มบริษัทวอลโว่
วอลโว่ เป็นชื่อบริษัทผลิตยานยนต์รายใหญ่ของประเทศสวีเดน รวมไปถึงรถบัส รถบรรทุกหนัก และอุปกรณ์จักรกลหนัก นอกจากนี้ยังผลิตอุปกรณ์สำหรับเรือเดินสมุทร และชิ้นส่วนอากาศยานด้วย บริษัทวอลโว่ ก่อตั้งเมื่อวันที่ 14 เมษายน ค.ศ.1927 และมีรถยนต์จากสายการผลิดรุ่นแรกคือ Volvo ÖV 4 หรือที่รู้จักกันในชื่อ "จาค็อบ" ออกจากโรงงานในไฮซิงเกน เมืองโกเธนเบิร์ก

ในปี 1924 อัซซา กาเบรียลสัน ผู้จัดการฝ่ายขายจากบริษัทผลิตลูกปืนในสวีเดน และวิศวกร กุสตาฟ ลาร์สัน สองผู้ก่อตั้งบริษัทวอลโว่ ตัดสินใจที่จะร่วมกันก่อตั้งบริษัทผลิตรถยนต์ของสวีเดน โดยมีวิสัยทัศน์ว่าจะสร้างรถยนต์ที่ทนทานต่อสภาพถนนที่ขรุขระและสภาพอากาศที่หนาวเย็นจัดของสวีเดน ถือเป็นจุดเริ่มต้นที่แท้จริงของวอลโว่

ในปี 1999 บริษัท ฟอร์ดมอเตอร์ ได้ซื้อหุ้นทั้งหมดของ วอลโว่ คาร์ คอร์เปอเรชั่น (บริษัทผลิตรถยนต์วอลโว่) ทำให้รถยนต์วอลโว่ไม่เป็นส่วนหนึ่งของกลุ่มบริษัทวอลโว่อีกต่อไป โดยกลุ่มวอลโว่ยังคงมีบริษัทยานพาหนะชนิดอื่นในชื่อยี่ห้อวอลโว่อยู่เช่นเดิม ต่อมาในปี 2010 กลุ่มจีลี่ ออโตโมบิล ได้ซื้อหุ้นวอลโว่คาร์ทั้งหมดจากฟอร์ดมอเตอร์

 ธุรกิจ 
ธุรกิจของกลุ่มบริษัทวอลโว่ ประกอบไปด้วยหลายบริษัท บางบริษัทได้รับเงินอุดหนุนจากบริษัทต่างชาติ
 วอลโว่ ทรัค : ผลิตรถบรรทุกขนาดกลางสำหรับบรรทุกระยะไกล้ และขนาดใหญ่สำหรับบรรทุกหนักในระยะไกลข้ามประเทศ รวมไปถึงอุปกรณ์จักรกลหนักด้วย
 แมค ทรัค : ผลิตรถบรรทุกขนาดเล็ก
 เรโนล์ ทรัค : ผลิตรถบรรทุกขนาดใหญ่ สำหรับบรรทุกหนักระยะไกลข้ามประเทศ และอุปกรณ์จักรกลหนัก
 ยูดี ทรัค : ผลิตรถบรรทุกขนาดกลาง
 วอลโว่ คอนสตรัคชั่น อิควิปเม้น : ผลิตจักรกลก่อสร้างขนาดใหญ่
 วอลโว่ บัส
 วอลโว่ เพนต้า : ผลิตอุปกรณ์เรือเดินสมุทร
 วอลโว่ แอโร่ : ผลิตชิ้นส่วนไฮเทคสำหรับอากาศยาน เครื่องยนต์อวกาศยาน บริษัทการบิน
 วอลโว่ ไฟแนนเชียล เซอร์วิส :

 ผลิตภัณฑ์ของวอลโว่
# เซเบิล
เซเบิล  เป็นสัตว์เลี้ยงลูกด้วยนมชนิดหนึ่ง ในอันดับสัตว์กินเนื้อ ในวงศ์เพียงพอน (Mustelidae)

 ลักษณะ 
เซเบิลจัดเป็นหมาไม้ชนิดหนึ่ง มีขนสีน้ำตาลเข้ม น้ำหนักเมื่อโตเต็มที่อาจหนักได้ถึง 4 กิโลกรัม

 แหล่งอาศัย 
พบกระจายพันธุ์อย่างกว้างขวางในภูมิภาคเอเชียเหนือและเอเชียกลาง ตั้งแต่เทือกเขายูรัลไปจนถึงไซบีเรีย, ภาคเหนือของมองโกเลีย และจีน, บนเกาะฮอกไกโดของประเทศญี่ปุ่น ในอดีตเซเบิลเคยมีในพื้นที่รัสเซียยุโรป ไปจนถึงโปแลนด์และสแกนดิเนเวีย

 ถื่นที่อยู่และอาหาร 
เซเบิล จะอาศัยในป่าที่มีความอุดมสมบูรณ์ เช่น ป่าสนไทก้า ล่าสัตว์ขนาดเล็กต่าง ๆ กินเป็นอาหาร เช่น กระรอก, หนู ในบางตัวที่มีขนาดใหญ่อาจล่า กระต่ายได้ด้วย

 คุณประโยชน์ 
ขนของเซเบิลจะถูกล่าเพื่อทำเป็นเสื้อขนสัตว์ที่มีมูลค่าและราคาแพง ในอดีต ชาวพื้นเมืองไซบีเรียจะส่งขนเซเบิลเพื่อเป็นบรรณาการแก่จีนและมองโกล ต่อมาการมอบขนของเซเบิลให้กันกลายเป็นประเพณีหนึ่งในทางการทูต ซึ่งขนของเซเบิลจะมีราคาแพงกว่าหมาไม้ชนิดอื่น อีกทั้งขนหางยังใช้เป็นพู่กันที่มีคุณภาพดีอีกด้วยพู่กันระบายสีน้ำ 

ปัจจุบัน การล่าเซเบิลยังคงมีอยู่ โดยใช้ปืนไรเฟิลและสุนัขพันธุ์ล่าเหยื่อในการดมกลิ่นและไล่ล่า เช่น ไซบีเรียนฮัสกี้ How to Identify Sable Fur  Behind the $100,000 Sable Coat, a Siberian Hunter 

 ศัพทมูลวิทยา 
ชื่อของเซเบิลมีที่มาจากกลุ่มภาษาสลาวิกที่เผยแพร่ไปยังภาษาของยุโรปตะวันตกในการค้าขนสัตว์ช่วงยุคกลางตอนต้น “sable, n., etymology of” The Oxford English Dictionary. 2nd ed. 1989. OED Online. Oxford University Press. http://dictionary.oed.com/ . Accessed: 11-2-2008 ดังนั้นสัตว์ชนิดนี้จึงมีชื่อเรียกต่าง ๆ กันในยุโรป โดยเริ่มจากภาษารัสเซีย соболь (โซบัล) กับภาษาโปแลนด์ soból (ซอบุล) กลายเป็นภาษาเยอรมัน Zobel (โซเบิล) กับภาษาดัตช์ Sabel (ซาเบิล) ; ส่วนภาษาอิตาลี zibellino (ซีเบลลีโน) ก็กลายเป็นภาษาฝรั่งเศส zibelline (ซีแบลีน), ภาษาสเปน cibelina, cebellina (ซีเบลีนา, เซเบยีนา), ภาษาฟินแลนด์ soopeli (โซเปลี), ภาษาโปรตุเกส zibelina (ซีเบลีนา), และภาษาละตินยุคกลาง zibellina (ซีเบลลีนา) ; และภาษาฝรั่งเศสเก่า sable, saible (ซาบล์, แซบล์) ก็กลายเป็นภาษาละตินยุคกลาง sabellum (ซาเบลลุม) กับภาษาอังกฤษ sable (เซเบิล) ในที่สุด
# บรอว์น จีพี
บรอว์น จีพี  เป็นชื่อของอดีตทีมแข่งรถ ฟอร์มูลาวัน ที่ก่อตั้งโดย รอสส์ บรอว์น อดีตหัวหน้าทีมช่างของ สคูเดเรีย เฟอร์รารี่ เมื่อปี ค.ศ. 2009 ภายหลังจากที่บรอว์นได้เข้าไปซื้อกิจการของทีมฮอนด้าที่ยุติการทำทีมไป

โดยเมื่อจบฤดูกาล 2009 ทางทีมสามารถคว้าแชมป์ทั้งในประเภทผู้สร้างและประเภทนักแข่งคือ เจนสัน บัตตัน นักแข่งมือ 1 ของทีมแต่แล้วบรอว์นก็ประกาศว่าได้ขายทีมให้กับเมอร์เซเดสแล้วพร้อมกับเปลี่ยนชื่อเป็น เมอร์เซเดส จีพี
# น้ำเก๊กฮวย
น้ำเก๊กฮวย เป็นเครื่องดื่มทำจากดอกเก๊กฮวย คือ เบญจมาศสวน (Chrysanthemum indicum Linn. ในวงศ์ Compositae) หรือเบญจมาศหนู (Chrysanthemum morifolium Ramat. ในวงศ์เดียวกัน) ตากแห้งต้มกับน้ำตาล เก๊กฮวย น. ตามพจนานุกรมฉบับราชบัณฑิตยสถาน พ.ศ. 2542

วิธีทำคือ นำดอกเก๊กฮวยอบแห้ง 5-10 ดอก ลงไปในหม้อกับน้ำประมาณ 2 ลิตร ต้มนาน 5 นาที แล้วกรองออก จะเติมน้ำตาลทรายหรือน้ำตาลกรวดลงไปเพื่อเพิ่มความหวาน หรือไม่ตามแต่ชอบ หรือจะเพิ่มความหอมโดยการใช้ใบชาหรือเตยลงไปด้วยก็ได้  รับประทานได้ทั้งร้อนและเย็น

ประโยชน์ของน้ำเก๊กฮวยมีอยู่ด้วยกันหลายประการ นอกจากความหอมสดชื่นแก้กระหายแล้ว ยังเป็นยาเย็น ดับพิษร้อน แก้ร้อนใน ในตำราการแพทย์แผนจีน ช่วยในระบายและย่อยอาหาร ช่วยขยายหลอดเลือดแดงใหญ่ที่เลี้ยงหัวใจ ช่วยป้องกันโรคหลอดเลือดต่าง ๆ เช่น โรคความดันโลหิตสูง, โรคเส้นเลือดตีบ และโรคหัวใจได้ ช่วยขจัดสารพิษให้ออกจากร่างกาย ช่วยดูดซับสารก่อมะเร็งและจุลินทรีย์ต่าง ๆ น้ำเก๊กฮวย “เก๊กฮวย” น้ำสมุนไพรบำบัดโรค
# เอมิเรต
เอมิเรต หรือ อามิเรต (อาหรับ:  إمارة‎,) คือดินแดนที่มีเอมีร์ (emir) ปกครอง อาจอยู่ในระดับรัฐชาติ เช่น สหรัฐอาหรับเอมิเรตส์เป็นรัฐชาติประเภทสหพันธรัฐซึ่งประกอบด้วยเอมิเรตเจ็ดเอมิเรต แต่ละเอมิเรตมีเอมีร์ปกครองโดยสืบตำแหน่งทางตระกูล หรืออาจเป็นดินแดนในรัฐชาติ เช่น จังหวัด ก็ได้

 เอมิเรตอิสระ 
350px|right
อัฟกานิสถาน, (เป็นเอมิเรตตั้งแต่วันที่ 15 สิงหาคม ค.ศ. 2021 ถึงปัจจุบัน)
คูเวต, (เป็นเอมิเรตตั้งแต่วันที่ 14 พฤษภาคม ค.ศ. 1961 ถึงปัจจุบัน)
กาตาร์, (เป็นเอมิเรตตั้งแต่วันที่ 3 ธันวาคม ค.ศ. 1971 ถึงปัจจุบัน)
สหรัฐอาหรับเอมิเรตส์, (เป็นเอมิเรตตั้งแต่วันที่ 2 ธันวาคม ค.ศ. 1971 ถึงปัจจุบัน)
รัฐอาบูดาบี
รัฐอัจมาน
ดูไบ
รัฐฟุญัยเราะฮ์
รัฐราสอัลค็อยมะฮ์
รัฐชาริเกาะฮ์
รัฐอุมม์อัลไกไวน์

 เชิงอรรถ 

ก.   ที่ถูก คำ "emirate" อ่านว่า "เอเมียริต" (/eɪˈmɪərɪt/) หรือ "เอเมียเรต" (-eɪt) และ "amirate" อ่านว่า "อาเมียริต" หรือ "อาเมียเรต" ขณะที่ "emir" อ่านว่า "เอเมียร์" (/eɪˈmɪər/)
# รายพระนามและรายนามประมุขแห่งรัฐลิเบีย
ราชอาณาจักรลิเบีย
รัชกาลPortraitIncumbentหมายเหตุสมเด็จพระราชาธิบดีไอดริสที่ 1 แห่งลิเบียالمملكة الليبية (อัล-มามลากัต อัล-ลิเบยา)<small>24 ธันวาคม 2494 ถึง 1 พฤษภาคม 2512100px สมเด็จพระราชาธิบดีไอดริสที่ 1<small> เป็นพระมหากษัตริย์พระองค์แรกของลิเบีย

สาธารณรัฐอาหรับลิเบีย
ปกครองภาพผู้ดำรงตำแหน่งหมายเหตุสาธารณรัฐอาหรับลิเบียالجمهورية العربية الليبية (Al-Jumhuriyya   al-`Arabiyyah al-Lībiyya)<small>1 กันยายน 2512 ถึง 2 มีนาคม 252060pxมูอัมมาร์ กัดดาฟี

สาธารณรัฐสังคมนิยมประชาชนอาหรับลิเบีย และรัฐลิเบีย

สาธารณรัฐสังคมนิยมประชาชนอาหรับลิเบียالجماهيرية العربية الليبية الشعبية الإشتراكية العظمى (Al-Jamāhīriyya al-`Arabiyya al-Lībiyya aš-Ša'biyya al-Ištirākiyya al-`Uẓmā)<small>2 มีนาคม 2520 ถึง 23 สิงหาคม 255460pxมูอัมมาร์ กัดดาฟี, <small>ภารดาผู้นำและผู้ชี้ทางการปฏิวัติ<small>Mil/n-p<small>Disputed from 5 March 2011รัฐลิเบีย دولة ليبيا (Dawlat Lībiyā)<small>5 มีนาคม 2554 ถึง 8 สิงหาคม 255560pxมุสตาฟา อับดุล จาลิล, <small>ประธานสภาถ่ายโอนอำนาจแห่งชาติ<small>n-p<small>ตั้งแต่กบฏถึง 23 สิงหาคม 2554 อยู่ที่เมืองเบงกาซี<small>9 สิงหาคม 2555 ถึง 28 พฤษภาคม 2556 60pxมุฮัมมัด มาการิอัฟ, <small>ประธานสภาแห่งชาติ<small>n-p<small>25 มิถุนายน 2556 ถึง 4 สิงหาคม 2557 60pxนูรี อะบูซาห์เมน, <small>ประธานสภาแห่งชาติ<small>n-p<small>5 สิงหาคม 2557 ถึง ปัจจุบัน  อะกิลา ซาเลห์ อิสซา, <small>ประธานสภาผู้แทนราษฎร<small>n-p<small>นานาชาติยอมรับถึงวันที่ 12 มีนาคม 2559 อยู่ที่เมืองโตบรุก<small>30 มีนาคม 2559 ถึง 15 มีนาคม 2564  ฟาเยซ อัล-ซาร์รัจ, <small>ประธานสภาประธานาธิบดี<small>n-p<small>นานาชาติยอมรับ อยู่ที่เมืองตริโปลี ดำรงตำแหน่งนายกรัฐมนตรีด้วย<small>15 มีนาคม 2564 จนถึงปัจจุบัน 60pxโมฮัมเหม็ด อัลเมนฟี, <small>ประธานสภาประธานาธิบดี<small>n-p

ลิเบีย
หมวดหมู่:ประวัติศาสตร์ลิเบีย
หมวดหมู่:ประธานาธิบดีลิเบีย
ลิเบีย
หมวดหมู่:ชาวลิเบีย